CELEX: 32014D0302
Language: sl
Date: 2014-05-27 00:00:00
Title: 2014/302/EU: Izvedbeni sklep Komisije z dne 27. maja 2014 o spremembi Sklepa 2011/166/EU o ustanovitvi SHARE-ERIC

28.5.2014   
            
            
               SL
            
            
               Uradni list Evropske unije
            
            
               L 159/52
            
         IZVEDBENI SKLEP KOMISIJE
   z dne 27. maja 2014
   o spremembi Sklepa 2011/166/EU o ustanovitvi SHARE-ERIC
   
      (2014/302/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 723/2009 z dne 25. junija 2009 o pravnem okviru Skupnosti za Konzorcij evropske raziskovalne infrastrukture (ERIC) (1) in zlasti člena 11(1) Uredbe,
   ob upoštevanju naslednjega:
   
               (1)
            
            
               Konzorcij evropske raziskovalne infrastrukture za raziskavo o zdravju, staranju in upokojevanju v Evropi (SHARE-ERIC) je bil ustanovljen s Sklepom Komisije 2011/166/EU (2).
            
         
               (2)
            
            
               Statut SHARE-ERIC, priložen Sklepu 2011/166/EU, določa prenos uradnega sedeža z Nizozemske v Nemčijo takoj, ko nemški organi zagotovijo potrebno izjavo v skladu s členom 5(1)(d) Uredbe (ES) št. 723/2009.
            
         
               (3)
            
            
               Ker je Nemčija zagotovila izjavo, je SHARE-ERIC 21. septembra 2013 Komisiji predložil predlog za spremembo statuta v skladu s členom 11(1) Uredbe (ES) št. 723/2009.
            
         
               (4)
            
            
               Več sprememb, vključno s spremembo, ki upošteva prenos uradnega sedeža v Nemčijo, je začelo veljati v skladu s členom 11(4) Uredbe (ES) št. 723/2009.
            
         
               (5)
            
            
               Za ostale spremembe, ki določajo lastništvo in razširjanje podatkov SHARE-ERIC ter spreminjajo davčne oprostitve zaradi prenosa sedeža v Nemčijo, je potrebna odobritev Komisije.
            
         
               (6)
            
            
               Ukrepi iz tega sklepa so v skladu z mnenjem Odbora, ustanovljenega s členom 20 Uredbe (ES) št. 723/2009 –
            
         SPREJELA NASLEDNJI SKLEP:
   Člen 1
   Statut SHARE-ERIC, priložen Sklepu 2011/166/EU, se spremeni v skladu s Prilogo k temu sklepu.
   Člen 2
   Ta sklep začne veljati tretji dan po objavi v Uradnem listu Evropske unije.
   
      V Bruslju, 27. maja 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 206, 8.8.2009, str. 1.
   
      (2)  Sklep Komisije 2011/166/EU z dne 17. marca 2011 o ustanovitvi SHARE-ERIC (UL L 71, 18.3.2011, str. 20).
   
      PRILOGA
      Statut SHARE-ERIC se spremeni:
      
                  1.
               
               
                  člen 11(2) se nadomesti z naslednjim:
                  „2.   SHARE-ERIC je lastnik raziskave in vseh njenih podatkov, vključno z dodatki, ki jih potrdi SHARE, meta- in para-podatki ter vsemi datotekami z naslovi in povezavami, ter lastnik vseh pravic s področja intelektualne lastnine, ki izhajajo iz ustanovitve in opravljanja raziskave.“;
               
            
                  2.
               
               
                  člen 12(1) se nadomesti z naslednjim:
                  „1.   SHARE-ERIC po čiščenju, pripisovanju in dokumentiranju podatkov ter po upoštevanju mednarodne in nacionalne zakonodaje o varstvu zasebnosti zbrane podatke takoj posreduje znanstveni skupnosti.“;
               
            
                  3.
               
               
                  člen 13 se spremeni:
                  
                              (a)
                           
                           
                              odstavek 4 se nadomesti z naslednjim:
                              „4.   Davčne oprostitve na podlagi točke (g) člena 143(1) in točke (b) člena 151(1) Direktive 2006/112/ES in v skladu s členoma 50 in 51 Izvedbene uredbe Sveta (EU) št. 282/2011 (1) se uporabljajo za nakupe blaga in storitev, ki so namenjeni za uradno uporabo SHARE-ERIC, ki jih nabavlja in plača SHARE-ERIC in za katere znesek DDV, ki ga je treba povrniti, presega 25 EUR na račun. Javna naročila posameznih članov niso upravičena do teh oprostitev.
                              Vendar uporaba prvega pododstavka ne sme povzročiti izkrivljanja konkurence.
                              
                                 (1)  UL L 77, 23.3.2011, str. 1.“;"
						
                           
                        
                              (b)
                           
                           
                              dodata se odstavka 5 in 6:
                              „5.   Trošarinskemu blagu, kakor je opredeljeno v točkah (b) in (c) člena 1(1) Direktive Sveta 2008/118/ES (2), se lahko odobri oprostitev plačila trošarine v skladu s točko (b) člena 12(1) navedene direktive, če je to trošarinsko blago namenjeno izključno za uradno uporabo SHARE-ERIC ter ga nabavlja in plača SHARE-ERIC.
                              Oprostitev plačila trošarin se ne odobri za trošarinsko blago, namenjeno za osebno uporabo zaposlenih pri SHARE-ERIC ali tretjih oseb.
                              6.   Trošarine, plačane za energente in električno energijo, kakor so opredeljeni v točki (a) člena 1(1) Direktive 2008/118/ES, se lahko povrnejo v skladu s točko (b) člena 12(1) in členom 12(2) navedene direktive, če so navedeni energenti in električna energija namenjeni izključno za uradno uporabo SHARE-ERIC ter jih nabavlja in plača SHARE-ERIC, znesek trošarin pa presega 25 EUR na račun.
                              Oprostitev plačila trošarin se ne odobri za energente in električno energijo, namenjene za osebno uporabo zaposlenih pri SHARE-ERIC ali tretjih oseb.
                              
                                 (2)  UL L 9, 14.1.2009, str. 12.“"